১৯৮৬ সালের মেক্সিকো বিশ্বকাপে ইংল্যান্ডের বিরুদ্ধে জাদু দেখিয়েছিলেন দিয়েগো আর্মান্দো মারাদোনা। সেন্টার সার্কেলের কাছ থেকে বল ধরে একের পর এক ইংলিশ ডিফেন্ডারকে মাটি ধরিয়ে আর্জেন্টিনার প্রাক্তন অধিনায়ক ইংল্যান্ডের জালে বল জড়িয়ে দিয়েছিলেন। সেই গোল আজও ফুটবলপাগলদের স্মৃতিতে জীবন্ত। 

এই বিষয়ে অন্যান্য খবর

ম্যাচের আগে ২০ বার বাথরুমে ছোটে মেসি, নেতা মেসিকে তীব্র কটাক্ষ মারাদোনার


জাদুকর মারাদোনার বাঁ পায়ের অবস্থা এখন সঙ্গীন। মেক্সিকোর ক্লাব দোরাদোস দে সিনালার কোচ তিনি। সেখানে এক অনুশীলন সেশনের ভিডিও দেখে মারাদোনা-ভক্তদের চোখ কপালে ওঠার জোগাড়। মেক্সিকো বিশ্বকাপের মহানায়ক এখন হাঁটতেই পারছেন না। খুঁড়িয়ে খুঁড়িয়ে হাঁটছেন। হাঁটার গতিও হয়ে গিয়েছে শ্লথ। মারাদোনার সার্জেন জার্মান ওচোয়া আর্জেন্টিনার প্রাক্তন অধিনায়কের পায়ের অবস্থা নিয়ে গভীর সন্দিহান। মারাদোনার দুটো হাঁটুর তরুণাস্থি পুরোপুরি ক্ষয়প্রাপ্ত হয়েছে। দ্রুত অস্ত্রোপচার দরকার। 
মারাদোনার রোগটির নাম অস্টিওআর্থারাইটিস। অর্থাৎ মারাদোনার হাড়ের গাঁটে গাঁটে বাত। ওচোয়ার বক্তব্য, ২০০৪ সাল থেকেই এমন রোগে ভুগছেন মারাদোনা। এই রোগটাকে মারাদোনা এতদিন পাত্তাই দেননি। সেই ভিডিও ভাইরাল হওয়ার পরেই ওচোয়া মারাদোনার অসুস্থতা নিয়ে মুখ খুলেছেন। হাঁটুর দু’টি হাড়ে ঘষা লেগে সমস্যা বেড়েছে। হাঁটা সমস্যা হয়ে দাঁড়াচ্ছে। 
তবে মারাদোনার এই বাতের সমস্যার একমাত্র সমাধান অস্ত্রোপচার। ঝুঁকি সেরকম নেই। এখন তাড়াহুড়ো করে হাঁটা চলবে না।